
КАКВО ПРЕДПИСВА ПРОТОКОЛА ПРИ ОФИЦИАЛНИ СРЕЩИ, ФИРМЕНИ МЕРОПРИЯТИЯ И ДРУГИ?
КОИ СА ОСНОВНИТЕ ПРАВИЛА НА ЕТИКЕТА В БИЗНЕС КОМУНИКАЦИЯТА И КАК ДА ИЗПОЛЗВАМЕ ДОБРИТЕ ПРАКТИКИ?


Поздрави и срещи 

Госпожице, госпожо или многоуважаема госпожо?  

Целуване на ръка 

- за да целуне ръка на дамата, кавалерът се навежда над ръката й, доближава устни до нея, но без да я докосва.

Сваляне на шапка 

- Позволено е когато се срещат мъже, да се поздравят с леко докосване на шапката, без да я свалят 
- При среща с дама се сваля шапка 
- Вътре в стаята шапката и кепето се свалят 
- В големи обществени помещения всеки може да постъпи както намери за добре 
- За поздрав се сваля само мека шапка 
- Жените не са длъжни да свалят шапки при никакви обстоятелства 

Запознаване и представяне  
Когато представяме:
- при дамите изричаме първо името на мъжа 
- при по-възрастни изричаме името на по-младия 
- домакините представят и запознават гостите, които не се познават 
- произнасяме имената ясно и разбираемо 
- за да има отправна точка за разговор, добре е при запознаването да споменем титла, професия или някаква родствена връзка 
- при по-млади хора можем да споменем само малкото име 
- ако младите хора са поизрастнали, слагаме пред името им “господин” или “госпожица” 
- при запознаване на семейни двойки най-напред се казва името и се прибавя малко допълнителна информация 
- ако не сте чули името, питайте веднага 
- при запознаване на гости, които вече са насядали, и гости, които сега влизат, мъжете стават, независимо дали новодошлите са мъж, жена или двойка. Остават седнали само дамите и много възрастните хора.  
           
 Когато се представяме сами:
 
 Когато се представя сам, мъжът… 

- казва името си – или само фамилията, или само малкото си име. За учтивост може да добави “Позволете да се представя”, но не е задължително 
- никога не слага пред името си “господин”!  

Когато се представя сама, жената… 

- може да се представи с уводна формула 
- може да се представи само с името или презимето си 
- и в двете версии може да прибави “госпожа”!

При семейна двойка… 

- Единият поема представянето, като първо се представя сам, а след това добавя: а това е съпругата/ съпругът ми … 
- При несемейна двойка – мъжът казва: “Това е приятелката ми, госпожа…” и собственото си име. 

 	Един от елементите на запознанството е визитната картичка. Обичайна практика при участие в бизнес преговори е визитките да се разменят в началото на преговорите, т.е. след официалното представяне на страните. Ръководителят на домакините може да представи себе си и своите колегите. В такъв случай ръководителят на делегацията на гостите би трябвало да процедира по същия начин. Възможно е в началото (преди да седнат на масата за преговори) страните да се ръкуват и да се представят един на друг. След като страните седнат на масата за преговори следва размяна на визитките.  Те не се подават, а се поставят пред партньора. Моля, след като поставят визитката пред Вас, знак на уважение е да я вземете в ръце и да й отделите необходимото внимание, т.е. за няколко секунди да е я погледнете, след което да я поставите обратно на масата. Разбира се, подредете визитките така, че да са Ви възможно най-полезни по време на срещата: по реда, по който са подредени Вашите партньори срещу Вас. Визитките остават на масата до приключване на срещата. 


Бизнес етикет при придвижване:

· в официални случаи кавалерът върви отляво на дамата; 
· във всички останали случаи имате право на избор или пък кавалерът върви от страната на опасността;
· когато мъжът носи багаж, дамата върви от към страната на свободната му ръка;
· при качване по стълби кавалерът върви до дамата, но на едно стъпало зад нея, а при слизане от стълби мъжът върви напред;
· чадърът се носи от мъжа, а дамата има право да го хване под ръка независимо от отношенията им;
· при качване в превозно средство най-напред се качва дамата, при слизане – слиза мъжът;
· при влизане във въртяща се врата най-напред влиза кавалерът. 




Фирмени мероприятия 

Фирменият празник
 На него присъстват: 
1/ официални лица, клиенти и партньори, представители на конкурентни фирми, "близки" на фирмата лица, журналисти, гости, екипът на фирмата; 
2/ само персоналът на фирмата.
 
В подготовката на фирмения празник се очертават два периода: 
1. Подготвителен период.
2.  Провеждане. 

Препоръчва се началния час за поканата на гостите да не е по-ранен от 18.00 ч. При започване на тържеството домакините са пристигнали първи и посрещат гостите обикновено до входа. Обикновено един от служителите представя гостите на ръководителя, който ги посреща с "добре дошли". Участниците се посрещат обикновено от ръководителя на институцията. След това гостите преминават в друга зала, където им се поднася напитка за "добре дошли". В тази зала се събират всички гости и общуват помежду си. В случай, че пристигне официален гост, /министър, чуждестранен партньор/, ръководителят напуска мястото си и го придружава в тази зала. На неговото място до входа застава оторизирано от него лице.  В определения час гостите се канят в залата, където се провежда коктейлът или вечерята. Присъствието неканени гости на фирмения празник е недопустимо. То може да се избегне с дискретна проверка на поканите. На официалните лица и висшестоящите гости се отделя специално внимание. В същото време обаче, присъствието на лица от фирмата около тях трябва да бъде дозирано. Както домакините, така и официалните гости следва да посветят част от времето си и на присъстващи, по техен избор. Добро впечатление прави, а напоследък се въвежда като практика и у нас, при пристигането гостите да оставят визитните си картички на определено за случая място.  

По време на празника в официалната част още в началото трябва да намери място представянето на фирмата, с позоваване на приноса на служителите в дейността на фирмата. 
Общоприето е официалната част да не продължава повече от 20 - 30 минути: 
· представяне на фирмата - 10-15 минути, 
· представяне на състава - 10 мин. 
· приветствия. 

През останалото време - свободни разговори, почерпка, вечеря, забавления, танци.

Основни препоръки относно официалното слово: 
· Добре е да се спрете на изброяване на предимствата и тяхната последователност. 
· Да се подчертава уникалността на дейността с ударение на персоналните нужди, а не на качеството въобще. 
· Да се подчертава конкурентността на стойностите, без упреци към предлагащите подобен продукт. 
· Оптимизъм, добронамереност, перспективност и благоразположение действат убеждаващо. 

Забавната част следва да бъде съобразена изцяло с вкуса на участниците /домакини и гости/. Тя следва да бъде дозирана с програма, със забавна музика и възможност за танци.  Наградите следва да бъдат стойностни предмети, които оставят траен спомен, могат да бъдат с гравиран надпис от името на фирмата, могат да бъдат плакети или медали с грамоти. В забавната програма може да намери място и томбола за участниците. Друг вид добра практика е отговори на специализирани въпроси с професионална насоченост, като награда получава най- бързият, най-точният, най- атрактивният отговор. По време на празника, в края на тържеството, могат да се раздават подаръци на всички гости /например фирмена продукция с рекламни материали на фирмата./ Скъпи подаръци не се препоръчват - те задължават, а могат да бъдат изтълкувани и превратно. Подаръците трябва да стигнат до всички, иначе ефектът е обратен. 
Специално място следва да отделим на медиите  Ако с труда си изграждаме нашия имидж, те са тези, които ще го покажат на обществото, които ще улеснят пътя ни напред. Отразеното събитие е част от успеха! Може нашият фирмен празник да се помни цял живот. Нека за него се говори сега и дълго време.Традицията е постоянство и сигурност. Сигурността вече е успех. 


Официални срещи 

При избора на вида обществена проява, която организираме, следва да се ръководим от повода, от броя на поканените, от общественото им положение, от мястото на събитието.
· Най-важното за поканите: обърнете внимание на инициалите RSVP или PM. Първото означава “с молба за отговор”, а второто е само за напомняне (в случай, че поканата е била приета от Вас преди това).  Regrets only: само за отказ. 
· Много важна информация представлява часът на мероприятието. Ако става дума за вечеря или обяд, нямаме право на закъснение. Допустимото закъснение за официален обяд/вечеря е от порядъка на 5-10 минути. 
· За коктейл точността не е от значение.   

Основни дневни и вечерни протоколни мероприятия
 
· закуска: между 10.00 и 12.00 ч. Обикновено се поднасят различни сокове, минерална вода, кафе, чай, сандвичи. 
· чаша вино/шампанско: обикновено към12.00 ч. (+/- ½ час). Продължава не повече от час. 
· обяд: между 12.00 и 15.00 ч. Продължава обикновено около 90 мин. 
· чай – предимно за дамите. Между 16.00 и 18.00 ч. Поднася се чай, кафе, сладкиши, сладки вина. Изисква се официално облекло. 
· вечеря: Начало между 19.00 и 21.00 ч. Рядко продължава повече от 2 часа. Изисква се официално облекло. 
· коктейл. Начало обикновено между 17.00 и 19.00 ч. Не продължава повече от 2 часа. Добре е в поканата да се упомене времетето. Изисква се официално облекло. 
Официален обяд/вечеря 
· Ако има вегетерианци: Моля, уведомете домакините преди обяда/вечерята за това, ако те не са Ви запитали за това. 
· Аперитивът като напитка обикновено се пие на крак преди да се седне на масата. 
· Консумирайте вино (бяло и червено) и минерална вода!
· 
· Скандинавски тост – в началото на обяда/вечерята. Само от домакина. Възможно е гостът да отговори, но не е задължително. 
· Тост с червено вино. Изисква отговор от страна госта! Домакинът дава сигнал (с леко почукване на чашата) за това, че той ще вдигне тост, както и за тоста на госта. Гостът предварително моли за това домакина! Обикновено се прави до 5 мин. след като домакинът е вдигнал своя тост. 
· Тост със шампанско. При изключително важни и тържествени поводи. 

Бизнес етикет при покана в ресторант  
· Кавалерът държи на дамата вратата, но влязат ли, напред тръгва онзи, който е поканил  
· Канещият върви напред докато не го пресрещне управителят, на който казва името, на което е резервирана масата.  
· Ако няма резервирана маса, канещият си избира онази, която хареса и която е свободна  
· Преди да се настаните на масата, сваляте горната си дреха  
· Когато групата е малка – 2 или 3 души, можете да се отправите направо към масата. След това кавалерът помага на дамата да съблече палтото си и го отнася на гардероба, където се съблича и той.  
· Ако свалянето на палтата става още на гардероба, можете да си помагате взаимно – кавалерът на дамата, младата жена на по-възрастната  
· Позволено е кавалерът да предостави на келнера да помогне на дамата;
· Обикновено двама души сядат един срещу друг или на ъгъл, но не един до друг;
· Обикновено кавалерът държи стола на дамата, но може да предостави това и на келнера;
· При приближаване на дама до масата става само мъжът, който е определен да й кавалерства;
· Когато делите маса с непознати хора, следва само кратко да поздравите;
· Когато каните някой в ресторант следва да сте максимално точен;
· Ако сте поканили дама, можете да я изчакате и пред ресторанта 
· Основно правило: Ваше е всичко “сухо” отляво и всичко “мокро” отдясно, т.е. чинийката за хляб/масло и салфетката от плат  (ако не е в чинията) отляво са ваши, както и  чашите отдясно. Салфетката от плат се поставя (1/3 към тялото, 2/3 свободно лежи на краката) веднага след сядане или при появата на келнера, но не и при сервиране. 
· Когато изпуснете прибор или салфетка, помолете келнерът да ви донесе нови;
· Не благодарете на келнерите при сервиране!!! Това е тяхно задължение. Благодари се само ако желаете да Ви дадат нещо, което няма на масата (да кажем допълнително хартиени салфетки). 
· Ако имате причина да се оплачете, направете го любезно и дискретно. (Рекламациите се правят веднага);
· Докато чакате останалите, можете да си поръчате аперитив или някаква друга напитка, но не и да направите основната поръчка;
· Не сте длъжни да си поръчате същото, което си е избрал домакинът, но не се хвърляите на най-скъпото, ако той не го е поръчал;
· Келнерите подават пълните чинии от дясно и пак от дясно ще поемат празните пред вас;
· Добрият тон изисква храненето да започне, когато всички поръчки са пристигнали 
· Трябва да уведомите келнерът сметката обща ли е или всеки ще плаща по отделно;
· Плаща този който е поканил!
· Дамата може да плати своята сметка, ако се е споразумяла така с придружителя си. 
· Ако сметката ви съмнява, не изваждайте джобния си калкулатор, а се отдалечете с келнера!
· Парите се слагат в чинията под салфетката или в сгънатата салфетка !
· Бакшиш се дава за нещо, което надхвърля рамките на доброто обслужване. Ако пътувате в други страни, най-добре се осведомете как стои там въпроса с бакшиша!
· Ако сте решили да оставите бакшиш, достатъчно е да кажете “благодаря”.
·  Ако парите не са точно, но нямате намерение да оставяте толкова голям бакшиш, можете да си поискате рестото и след това можете да дадете сумата за бакшиш 

Кое как се яде?

· можете да си оберете вкусния сос от чинията със залче хляб, не с цяла филия;
· можете да си смачкате един картоф в соса, но не всички картофи едновременно;
· не е прието да дробите супата с хляб;
· от хляба, който е сервиран към супата, си отчупвате малки залъци;
· когато се яде супа, чинията не бива да се повдига, може само леко да се наклони настрани;
· когато супата е сервирана в чаши, можете да изпиете остатъка, при положение, че чашата не е много голяма  
· Когато се сервират малки хлебчета, не е желателно да ги разрязвате по средата;
· Докато си отчупвате от хляба, не бива да стискате вилицата в свития си юмрук!
· Филийките за закуска или вечеря си мажете сами, като държите хляба в ръката си. Не е прието хлябът да се маже в чинията, като се придържа с вилица!
· Не чоплете в маслото и не дълбайте дупки в него!
· Ако отляво до чинията ви е поставена малка чинийка за хляб, мястото на маслото е в нея, не в голямата чиния;
· Малките хапки на коктейли взимаме с ръка от чинията;
· Пържените яйца се ядат само с вилица;
· Варената или пържена риба се яде със специални прибори за риба; филета и пушена риба – с нож и вилица, а риба от консерва – само с вилица, като си помагате със залче хляб;
· От месото се отрязва хапка по хапка, не се надробява целият шницел на малки парчета;
· Ястия от смляно месо се режат само с вилица;
· Птици се ядат с нож и вилица; В специализирани ресторанти печено пиле се яде само с ръце, като внимавате да не ви стърчи кутрето; 
· Зеленчуците се натрошават с вилица  
· Ако на масата са поднесени купички за измиване на пръстите, можете да приемете това като покана да ядете с пръсти;
· Попадналите в устата кости връщате с вилица и оставяте в края на чинията;
· преди да започнете да ядете макарони, добре е да ги нарежете с вилица;
· спагетите се захващат с вилица и се навиват във вдлъбнатината на лъжицата или просто върху самата чиния, така че да се намотаят около зъбците на вилицата;
· мидите се ядат с ръце;
· ябълките и крушите се нарязват, а портокалите белим с нож за плодове, мандарините – с ръка, гроздето се яде от чепката, като си късате зърно по зърно, грейпфрутът обикновено се сервира нарязан на две, със специални лъжички се изгребва месестата му част, праскови и кайсии се ядат с прибори, при дребни плодове с костилки костилката се изплюва в лъжичката и след това се слага в чинията 
- кафето или чаят не се сърбат и не се духат, за да изстинат, и не се бърка по-продължително от необходимото, за да се разтвори прибавката;
· лъжичката се оставя в чинийката и в никакъв случай в чашата;
· сухите сладкиши ядем с ръка – като си отчупваме от поднесения в чинийката кейк, а петифури ядем с виличка за сладкиши;
· пудинги и кремове се ядат или с вилица или с лъжица;
· сладкото се взема от общата купа и се слага направо върху хляба, а не в собствената чиния. Това се прави само с поставена за целта лъжица! 
 
Приборите за хранене  

· ножът се държи с дясната ръка, вилицата – в лявата, като върхът им винаги трябва да се държи леко наклонен надолу, обикновено към центъра на чинията;
· показалецът не бива да докосва гърбът на острието на ножа, нито да опира до зъбците на вилицата;
· при положение, че по време на храненето настъпи някакво прекъсване, вашето положение е следното: китките на ръба на масата, приборите, почти хоризонтално, са насочени с върховете към средата на чинията;
· кръстосаните прибори върху празна чиния показват, че искате да ви се сервира още малко;
· прибори един до друг, с дръжки надясно и малко към тялото ви показват, че сте приключили с яденето 
 

Изисканите обноски на масата 
· домакинята пожелава добър апетит, но на официални вечери не се пожелава добър апетит;
· домакинът приканва гостите да си досипят, но нито ги принуждава, нито им досипва;
· щом сами сте си сложили нещо в чинията, трябва да го изядете. Не важи старото правило да се оставя по малко от всичко! Ако друг ви е сервирал, можете да оставите онова, с което не можете да се справите;
· можете да откажете някакво ястие, като учтиво обясните защо;
· не бива да употребявате подправки преди да сте опитали от ястието;
· пепелникът се използва само по предназначение;
· станалите на масата произшествия се отминават с мълчание.  
· салфетката трябва да се разгърне и да се сложи в скута. Ако салфетката падне, помолете келнерът да ви донесе друга;
· след употреба книжните салфетки се оставят до чинията, както и тези от лен;
· преди поднасянето на кафето се вдигат празните чинии;
· клечката за зъби се употребява дискретно, с ръка пред устата;
· единствената козметична операция след хранене на масата е поправяне на червилото;
· преди да вдигнете пост, почуквате с прибор по чашата, за да привлечете вниманието на останалите, след което ставате;
· при официални случаи обикновено речта се произнася преди десерта 

Най-често допусканите грешки при хранене:
· ядете много бързо, не дъвчете достатъчно, а лапате;
· след като посягате към чашата, оставяте ножа и вилицата на покривката. Запомнете: след като сте взели веднъж приборите в ръка те не трябва да докосват масата! 
· показалецът ви е твърде близо до острието на ножа;
· избърсвате със салфетка мазните си начервени устни. Щеше да е много по-добре, ако предварително бяхте попили червилото си. По време на хранене не е прието да си поправяте червилото!!!
· държите се неучтиво с персонала в ресторанта;
· говорите с пълна уста. 

Виното  
· чашата за вино се държи в тънката част на стъблото;
· при наливане дръжте ръката си на височината на етикета, но без да го закривате;
· след наливане завъртете бутилката леко на ляво, за да не накапете масата;
· първата глътка от виното наливате винаги в собствената си чаша;
· домакинът е длъжен да опита виното, за да се увери, че е добро,  но ако някой от гостите е голям познавач, може да преотстъпите правото на първата глътка на него;
· чашите за вино по принцип се пълнят около 2/3;
· чашите с бяло вино се пълнят повече от тези с червено;
· чашите за вино никога не се подават, а се оставят, за да ви налеят или долеят; 
· изчаква се домакинът да вдигне наздравица. В нея участват дори тези, в чиято чаша има водичка или сок;
· ако домакинът е пропуснал да предложи нещо безалкохолно, напълно допустимо е да го попитате;
· при отваряне на виното тирбушонът не бива да пробива тапата така, че да се показва отдолу;
· келнерът налива първата глътка в чашата на онзи, който е поръчал. Той може да поиска друго вино, да се доохлади бутилката или нещо друго;
· домакинът налива в собствената си чаша от всяка нова бутилка, след това се налива първо на почетния гост;
· при положение, че домакинята си няма домакин, тя може да се заеме сама с това, а може да помоли някой от мъжете да и асистира  

Официален обяд/вечеря 

· разговорите на масата трябва да бъдат леки и приятни, така, че в тях да могат да участват всички;
· Недопустими теми на разговор са : здравето (собствено и на другия), доходи, лични неприятности, клюки, политически теми, интимни подробности от личния Ви живот и частния живот на другите. 

Задължително след посещението изпратете благодарствено писмо! 

Подаръците 
· Връчват се на края на преговорите или в края на работния обяд/вечеря. 
· Ако подаръците не достигат като бройка, по-добре не подарявайте нищо на никого!!! 
· Трябва има синхрон между повода, вида на подаръка и начина на поднасяне. Стандартни подаръци са цветя (букет или кошница), маркови напитки, кристал, картини, пластики, луксозни книжни издания; фирмени плакети или други дребни фирмени подаръци. 
· Съвет: правете си списък  с подаръците, които подарявате особено на външни лица. 
· Кога се отварят подаръците?  При по-големи празненства не е прието да се отварят при получаването. За тази цел на специално място се поставят всички подаръци, за да се изрази уважение към гостите. При по-малки тържества би трябвало да отворим подаръка при връчването му и да му отделим нужното  внимание, съпроводено с подходящи думи на благодарност за това колко ни харесва, колко ще ни бъде полезен и т.н., т.е. да направите подходящ коментар. Едно “Благодаря” в повечето случаи не е достатъчно. 

Облекло
 
Градско дневно облекло.

За дамите: рокля, костюм, чанта, аксесоари, обувки, шапка, грим. 
За мъжете: костюм, панталон, колан, вратовръзка, риза, обувки, чорапи. 
Използва се за работа в офиса, за официални и делови разговори и срещи, обеди и коктейли. 

Спортно облекло (облекло за свободното време). 

За дамите: панталон, пола, пуловер, обувки, цветове. 
За мъжете: сако, яке, панталон, обувки, риза, цветове. 
Спортното облекло не бива да се бърка със спортния екип - анцуг, маратонки и други подобни дрехи, с които се практикува някакъв спорт на съответния терен. 


Официално дневно облекло. 

За дамите: рокля, шапка, аксесоари, грим. 
За мъжете: жакет, панталон, връзка, жилетка. 
Използва се за официални дневни церемонии, църковни сватбени церемонии и други подобни случаи, като винаги е отбелязано на поканата. 

Вечерно облекло. 

За дамите: рокля, шал, чанта, аксесоари, грим. 
За мъжете: бяла връзка, черна връзка, смокинг, риза, обувки. 

Използва се за гала вечери и спектакли, тържествени чествания и приеми и други изяви с подчертано церемониален характер, отбелязва се в поканата. 

